AlmaznayaGroza/cyrillic-language-classification huggingface dataset:
23 куарусён

23 куарусён - арлэн 266-тӥ нуналыз (267-тӥ нунал високосной арын) григорианской календарья. Выль арозь 99 нунал кыле. Али дыре юлиан календарьлэн 10-тӥ куарусёнэзлы огкадь луэ. == Луэм учыръёс == 1803 - Англи-маратха ожъёс: англичанъёс Артур Уэлслилэн кивалтэм улсаз куашкатӥллям Индиысь раджаослэсь вить пол тросгес армизэс. 1821 - Грек революция: повстанецъёс пыризы Триполицае но вань мусульманъёсты отын вандылыса быдтӥзы. 1846 - астроном Иоганн Галле Урбен Леверьелэн лыдъямъёсыныз кивалтӥськыса шараяз Нептун. 1889 - Фусадзиро Ямаути инъяз шудон картаос лэсьтон компаниез - Nintendo. 1905 - Карлстад соглашениос таркаллям швед-норвеги униез. 1913 - Франциысь лётчик Ролан Гаррос историын нырысетӥез Средиземной зарезь вамен лобыса ортчиз. 1923 - Болгариын кутскиз Сентябрь ӝутскиськон. 1930 - Воткаысь «Ленинский путь» нимо газетлэн нырысетӥ номерез потӥз. 1932 - Неӝд но Хиӝаз огазеяськиллям Сауд Аравиез кылдытыса. 1937 - РСФСР-ын кылдытэмын Архангельск но Вологда улосъёс. 2002 - Бельгиын кужыме пыриз эвтаназия сярысь закон. == Вордскизы == 1819 - Арман Ипполит Луи Физо, Франциысь физик. 1883 - Григорий Зиновьев, совето политической но кун ужчи. 1890 - Фридрих Паулюс, Германиысь генерал-фельдмаршал. 1920 - Александр Арутюнян, Армениысь композитор но пианиноен шудӥсь, СССР-ысь калык артист. 1926 - Константин Емельянов, удмурт прозаик. 1928 - Глеб Акубов, Ижысь Буммаш заводлэн директорез (1966-1989). 1943 - Хулио Иглесиас, Испаниысь кырӟась. 1944 - Людмила Прокошева, Удмуртиысь журналист. 1956 - Пётр Акмаров, Удмуртиысь экономист. 1965 - Лидия Нянькина, Удмуртиысь кылбурчи, прозаик но берыктӥсь. 1969 - Эрик Батуев (зэмос нимыз Валерий Николаевич Батуев), удмурт кылбурчи, писатель, журналист. == Кулӥзы == 1877 - Урбен Жан Жозеф Леверье, Франциысь математик но астроном. 1939 - Зигмунд Фрейд, врач-психиатр но психолог, психоанализэз кылдытӥсь. 1991 - Борис Фёдоров, инженер-механик, секыт машиностроение удысысь ӧнерчи, Ижысь механикая институтлэн профессорез.

Source: original
Удмуртиысь Кун Кенеше быръёнъёс (2012)

Удмурт Республикаысь витетӥзэ ӧтчам Кун Кенеше депутатъёсыз быръёнъёс 2012 арын 14-тӥ коньывуонэ луизы. Партийной списокъёсъя быръемын вал 45 депутат 90 пӧлысь, эшшо 45 депутат одӥг мандатъем округъёсысь потӥз. Полномочиоссылэн сроксы вить ар вал. Быръёнъёсы пыриськизы 11 партиос: «Огъя Россия», КПРФ, ЛДПР, «Зэмлыко Россия», «Яблок», «Вожъёс» экологи партия, «Россиысь демократической партия», «Россиысь городъёс», «Россилэн патриотъёсыз», «Россиысь коммунистъёс» но «Альянс зелёных - Народная партия». == Быръён нуналэз юнматон == 10-тӥ пӧсьтолэзе 2012-тӥ арын Удмурт Республикаысь Кун Кенеш юнматӥз 2012-тӥ арлэсь 14-тӥ октябрьзэ быръёнъёсты радъян нуналэн. === Одӥг мандатъем округъёсысь кандидатъёс === Одӥг мандатъем округъёсы баллотироваться кариськиз 258 кандидат, со лыдын «Огъя Россиысь» 43 кандидат, КПРФ-ысь 41 кандидат, ЛДПР-ысь но «Россиысь коммунистъёсысь» быдэн 40 кандидат, «Зэмлыко Россиысь» 34-ез, «Яблокысь» 9-эз, «Альянс Зеленых - Народная партия» пушкысь 7-ез, «Россилэн патриотъёсысьтыз» 6-ез но 38 ассэ ачиз дэмлась кандидат.

Source: original
Васильев, Флор Иванович

Флор Иванович Васильев - удмурт совето кылбурчи-лирик, Удмуртиысь кылбурчиос пӧлысь одӥгез тужгес тодмоез. Вордӥськиз 19-тӥ феврале 1934-тӥ арын Яр ёросысь пичи гинэ Мой шур ярдурын сылӥсь Бердыш гуртын. Укан черкогуртысь школаез йылпумъяса, Ф. Васильев дышетскыны пыриз Глазысь педучилищеез, нош 1953-тӥ арын - отысь ик пединститутэ. Тодон-валанзэ муромытэм сяна, дыр шедьтылӥз «Красное знамя» ёрос газетын ужаны. 1959-тӥ арын валтӥсь редакторлэн воштӥсез луиз. 1962-тӥ арысен кутскыса, куать ар ӵоже кивалтӥз «Комсомолец Удмуртии» газетэн, нош 1967-тӥ-1968-тӥ аръёсы «Советской Удмуртия» газетлэн редакторезлэн воштӥсез кариськиз. Бӧрысь ини басьтӥськиз «Молот» журнал борды - редакторе пуктӥзы. Озьы ик Удмуртиысь Писательёслэн союззылэн тӧроез луиз. 6-тӥ июле 1978-тӥ арын, сюрес вылын кышкыт учыре шедем бере, больницаын инфарктлэсь кулӥз. Флор Васильев кылбуръёс гожъяны кутскиз, педучилищеын дышетскыкуз. Таосыз ужъёсыз ылесьгес вал, шуыны луоз. Пединститутын ини чуръёсыз пур пуштросъемесь, вольытэсь пӧрмыны шӧтазы. 1957-тӥ арын куд-ог кылбуръёсыз шедизы «Стихи удмуртских поэтов», «Ворекъяло кизилиос» бичетъёсы. 1967-тӥ арын потэм «Лирика» книгаяз удмурт кылбуръёссэ ӟуч кылэ берыктыса сётэ. 1971-тӥ арын Мускоын югыт дуннеез адӟе солэн «Черёмуха» книгаез. Васильев поттыса вуттӥз удмурт кылбуръёсын 7 книгазэ, ӟуч кылбуръёсын - 5-сэ. 1967-тӥ арын «Лирика» но «Тон сярысь» книгаосыз понна Флор Васильевлы сёто Удмуртиысь комсомоллэсь премизэ, нош 1978-тӥ арын «Времена жизни», «Куар усён толэзе» книгаосыз понна шумпотто Удмуртилэн кун премиеныз. Гожъяськон удысын гижысь-пиньысь тыршемез понна кылбурчи пусъемын «Знак почёта» орденэн. Флор Васильевлэн кылбуръёсыз печатласькизы Венгриын но. Кылсярысь, 1975-тӥ арын потэм «Medveének» («Гондыр кырӟан») антологиын (бичасез - Петер Домокош) мукет финн-угор гожъяськисьёсын ӵош вань солэн но чуръёсыз. Кылбуръёсаз автор возьматэ вордӥськем палдэ, анайдэ, ӵыжы-выжыдэ яратон мылкыдэз. Лирической героез котьку дурбасьтэ улонын умоез понна. Валаське: кылбурлэсь шокамзэ - ритмзэ, рифмазэ - гожъяськись туж ӟеч шӧдылӥз. Оло, соин но тросэз ужъёсыз пӧрмемын ини кырӟанъёслы. Инкуазь суредъёс Флор Васильевлэн кылбуръёсаз выжыкылын выллем улӟо кадь. Яратонлы, синмаськонлы сӥзем ужъёсыз но сюлэмез бугырто.

Source: original
Эулофиелла

Эулофиелла (лат. Eulophiella ) - Орхидной будосъёс (Orchidaceae) семьяысь Мадагаскарлэн сяськаё будос. Дуннеын тодмо ог 5 пӧртэм. == Видъёс == Eulophiella capuroniana Bosser & Morat, Adansonia, n.s., 12: 73 (1972). Eulophiella elisabethae Linden & Rolfe, Lindenia 7: t. 325 (1891). Eulophiella ericophila Bosser, Adansonia, n.s., 14: 215 (1974). Eulophiella galbana (Ridl.) Bosser & Morat, Adansonia, III, 23: 22 (2001). Eulophiella roempleriana (Rchb.f.) Schltr., Orchis 9: 109 (1915).

Source: original
Уйпал Америка

Уйпал Америка (англ. North America, фр. Amérique du Nord, исп. América del Norte, Norteamérica) - Музъем планеталэн Ӝытпал полушарияз интыяськем материк. Уйпал Америкае ӵем дыръя Шор Америкаез пыртыло. Та континентлэн быдӟалаез - 20,36 млн км², шормуӵъёсыныз ӵош - 24 365 000 км². Уйпал Америкаысь тужгес бадӟымесь шормуӵъёс: Гренландия, Канадаысь Арктика архипелаг, Вест-Индия но материклэн шунды пуксён пал ярдуръёсыз вӧзысь шормуӵъёс - Алеут шормуӵъёс, Александрлэн архипелагез, Шарлотта Королевалэн шормуӵъёсыз, Ванкувер но мукетъёсыз. Уйпал Америкалэн уйпалаз - Уйпал Йӧ океан но Гудзон сюмез, шунды ӝужан палаз - Атлантик океан но Мексика сюмез, шунды пуксён палаз - Чалмыт океан но Калифорни сюмез. Бадӟымесь мукожъёсыз: уйшор палан - Бутия, Мелвилл, шунды ӝужан палан - Лабрадор, Флорида, Юкатан, шунды пуксён палан - Калифорния, Аляска, Сьюард. == Пумъёсыз == Уйпал точкаез - Мёрчисон муныр, 71°50′ с. ш. 94°45′ з. д. Лымшор точкаез - Марьято муныр, 7°12′ с. ш. 80°52′ з. д. Шунды пуксён пал точкаез - Уэльсысь Принцлэн мунырез, 65°35′ с. ш. 168°05′ з. д. Шунды ӝужан пал точкаез - Сент-Чарльз муныр, 52°24′ с. ш. 55°40′ з. д. === Мукет улосъёс === Американ Виргин шормуӵъёс (США) Ангилья (Великобритания) Аруба (Нидерланд) Бермуд (Великобритания) Бонэйр, Синт-Эстатиус но Саба (Нидерланд) Британ Виргин шормуӵъёс (Великобритания) Гваделупа (Франция) Гренландия (Дания) Кайман шормуӵъёс (Великобритания) Клиппертон (Франция) Кюрасао (Нидерланд) Мартиника (Франция) Монтсеррат (Великобритания) Навасса (США) Пуэрто-Рико (США) Сен-Бартельми (Франция) Сен-Мартен (Франция) Сен-Пьер но Микелон (Франция) Синт-Мартен (Нидерланд) Теркс но Кайкос (Великобритания) == Озьы ик учке == Шор Америка Лымшор Америка

Source: original
TRAPPIST

Транзитной планетаосты но планетезимальёсты эскерись пичи телескоп (англ. TRAnsiting Planets and Planetesimals Small Telescope-South, TRAPPIST) - Чилиысь гурезьёс пӧлын, Ла-Силья обсерваториын интыяськем Бельгилэн роботизировать карем телескопез. Ужаны кутскиз 2010-тӥ арын. Телескоп нимамын Бельгиысь Траппистъёслэн ордензыя, кудӥз аслаз эксклюзивной суреныз туж тодмо луэ. Телескопен Бельгиысь Льеж карысь кивалто, куд-ог функциосты ке но со ачиз автономно быдэсъяны быгатэ. TRAPPIST луэ телескоп-рефлектор, апертураезлэн диаметрез 0,60 метр. Со интыяське куполын, кытын азьло ужаз Swiss T70 телескоп. Телескоп лэсьтэмын вал Бельгиысь Льежысь университетлэн но Швейцариысь Женеваысь обсерваторилэн ӵош тыршеменызы. Телескоплэн валтӥсь ужпумъёсыз луо кометаос но экзопланетаос утчан. == Чӧлсконъёс == Телескоплэн официальной сайтэз (англи)(фр.)

Source: original
Im Westen nichts Neues

«Im Westen nichts Neues» (ӟуч На Западном фронте без перемен, удм. Шунды пуксён палан воштӥськонъёс ӧвӧл) - Эрих Мария Ремарклэн 1929-тӥ арын потэм тодмо романэз. Кутсконаз автор гожтэ: «Та книга янгыше уськытон но, исповедь но ӧвӧл. Со ожен быдтэм поколение сярысь вераны тыршон». Романлэн нимыз, кӧня ке воштыса, Шундыпуксён фронтысь вуэм немец сводкаосысь кутэмын. Ож сярысь тодӥськом валтӥсь геройлэсь - Пауль Боймер огшоры егит солдатлэсь - но Нырысетӥ дунневыл ожез адӟем эшъёсызлэсь. Эрнест Хемингуэй сямен, ож аръёсы кӧшкемыт суредъёсыз адӟыса, эшъёссэс ватыса, тупаса улыны дышымтэ егитъёс сярысь веракуз, Ремарк «ыштэм поколение» валатонэз кутӥз. Книга пӧртэм мылкыдъёс кельтӥз, нош кино соя пуктыны Германиын ӧз лэзе. 1933-тӥ арын 10-тӥ майысен Ремарклэсь тазэ но мукет книгаоссэ нациостъёс ваньмыз азьын сутылӥзы, нош кивалтыны кутскемзы бере солэсь ужъёссэ поттыны но лыдӟыны ӧз лэзе. Озьы ке но, романъя одӥг гинэ кино пуктэмын ӧй вал. 1930-тӥ арын Льюис Майлстоун американ режиссёр «All Quiet on the Western Front» кино пуктӥз, со понна 2 «Оскар» басьтӥз. 1979-тӥ арын Делберт Манн режиссёр «All Quiet On The Western Front» фильм пуктӥз. 1983-тӥ арын тодмо кырӟась Элтон Джон кино борды сыӵе нимын ик кырӟан гожтӥз. Нош Совето Союзысь гожъяськись Николай Брыкин Нырысетӥ дунневыл ож сярысь книгазэ «На Восточном фронте перемены» (1975) нимаз.

Source: original
Лаптевъёслэн зарезьзы

Лаптевъёслэн зарезьзы (Сибирь зарезь, Норденшельд зарезь) - Уйпал Йӧ океанлэн дурпал зарезез, интыяськемын Сибирьлэн ярдурез, Таймыр мукож, Уйпал Музъем но Новосибирской шормуӵъёс куспын. Шунды пуксён палан со герӟаське Карской зарезен, шунды ӝужан палан - Восточно-Сибирской зарезен. Вылызлэн быдӟалаез 700 сюрс пала км², вулэн объёмез 403 сюрс км³, шорлыдо мурдалаез 578 метр, тужгес но мур интыез - 3385 метр. Зарезе усё уно шуръёс, соос пӧлысь тужгес бадӟымесь - Лена, Хатанга, Яна, Оленёк, Анабар.

Source: original
Liebe Deinen Nächsten

«Liebe Deinen Nächsten» (ӟуч Возлюби ближнего своего) - Эрих Мария Ремарк немец гожъяськисьлэн романэз. Со бордын автор 1938-тӥ арын ужаны кутскем, йылпумъям 1939-тӥ арын. 1941-тӥ арын романъя So Ends Our Night кино пуктэмын, собере ик - нимаз книга поттэмын. == Пуштросэз == Романын возьматэмын Нырысетӥ дунневыл ож бере вакыт, Европаысь секыт улон. Мур возьматӥське Германиын улӥсь еврейёслэн трагедизы: та калык куинетӥ сорт лыдъяське, сое уг куто уже, талало документъёссэс но ысто палэнэ, кунгож сьӧры, кытын соосыз нокин уг возьма. Котыр алдаськисьёс, лушкаськисьёс, чагиськисьёс трос, соин адямиослэн осконзы быре. Эмигрантъёслэн семьяоссы куашкало, соос нимаз, котькудӥз аслэсьтыз улонзэ утьыны тыршыса, аслыз выль улон инты утча, но туж ӧжытэз шедьтэ. Эмигрантъёс трос луэмен, вань кунъёсын катъёс чурытгес каремын, туж секыт басьтыны паспорт, кунын улыны но ужаны лэзись документъёсты. Быдэс роман ӵоже валтӥсь геройёс - Людвиг Керн но Рут Холланд, озьы ик соослэн эшъёссы (тужгес матысез - Штайнер) - кунысь кунэ ветло, тюрьмаын пуко, ужаса поттэм копейкаосынызы уло. Валче, эшъяськыса улэмзы гинэ шуг-секытъёсыз вормыны юрттэ.

Source: original
Борисов, Трофим Кузьмич

Трофим (Трокай) Кузьмич Борисов - публицист, филолог, этнограф. Вордӥськиз 18-тӥ (30-тӥ) шуркынмонэ (ноябре) 1891-тӥ арын Алнаш ёросысь Кизекгуртын. Дышетскиз гуртысьтыз земской школаын. Тодон-валанзэ муромытӥз на Алнаш черкогуртысь 2 классъем школаын, Алабгоысь но Кузонысь техникая училищеосын. Таин гинэ кӧтыз уг тыры - 1912-тӥ-1913-тӥ аръёсы пыре Вӧсьбуро Петыркарысь историяя но филологияя факультетэ. 1914-тӥ-1916-тӥ аръёсы визь песьтэрзэ узырмытэ ини Кузонысь университетысь эмтодосъя факультетын. 1917-тӥ арын, дышетсконзэ йылпумъямез бере, Борисовез келяло Минской фронтэ. Отысь госпитальын эмъясь луыса ужа, дурбасьтэ большевикъёс пала. Совето властез кылдытонэ мыло-кыдо пыриське. 1918-тӥ арын ожмаське Украинаын, со арын ик бертэ дораз. Отын сое быръё Алабго уездлэн исполкомысьтыз депутатъёслэн кенешсылэн тӧрое. Алабгоын большевикъёслэсь ячейказэс кылдытэ. 31-тӥ коньывуонэ (октябре) 1918-тӥ арын Трофим Борисов кивалтэм улсын «Гудыри» иворбамлэн (газетлэн) нырысетӥ номерез потӥз. Нош 1919-тӥ арын Сарапул карын со радъяз Вань удмурт крестьянъёслэсь съездзэс. Отысен ик калык сое бырйиз комиссаре - Центральной комиссариатысь удмуртъёсын герӟаськем ужпумъёсты сэрттӥсе-пертчисе. Но яркыт малпанъёссэ быдэстыса уг вутты - 1922-тӥ арын сое янгыше уськыто сепаратизм мылкыдъёсыз понна. 1923-тӥ арын Борисовез партиысь но, ужысьтыз но улляло. 1928-тӥ арын Трофим Борисовез вить арлы пытсэт сьӧры - Сыктывкаре - келяло. 1931-тӥ арын кошке Муское, дышетскыны пыре аспирантурае. Со вие ик ужа Муско дорысь пичи карын эмъясь-венеролог луыса. 14-тӥ толшоре (январе) Т. Борисовез янгыше уськыто «СОФИН» ужъя. Таяз радэ кечато-вамато укно сьӧрын со пукиз 1936-тӥ-1938-тӥ аръёсы Иркутск палъёсын. Но та бӧрсьы но пиосмуртлы маза уг сёто - 1940-тӥ арын со нош арест улэ шеде. Трофим Борисовез шонере потто 20-тӥ куарусёнэ (сентябре) 1989-тӥ арын гинэ. Та ласянь авторлы бадӟым юрттэт сётӥз, шуыны луоз, удмурт профессор К. Куликов но Калмыкиысь калык кылбурчи Д. Кугультинов. Пусъёно: Вӧсьбуро Петыркарын дышетскыкуз, Борисов мыло-кыдо выриз этнографиен, лингвистикаен, фольклорен. Гожтэт пыр кусып возьылӥз тодмо ӟуч тодосчиен Д. К. Зеленинэн. «Гудыри» иворбамлы (газетлы) редактор луэмез бере кутскиз литература удыс борды. Гожъяз кылбуръёс, листовкаос, этнографилы сӥзем очеркъёс, брошюраос. 1921-тӥ арын поттӥз «Грамматика вотского языка», 1929-тӥ арын «Песни южных вотяков», 1932-тӥ арын «Удмурт кыллюкам» лыдзетъёссэ. Та сяна, дасяз «Удмурт стихотвореняос»,«Удморт кылбуръёс» (1919) антологиоссэ. 1921-тӥ арын, кылбурчиен Кузебай Гердэн валче кариськыса, радъязы Удмурт гожъяськисьёслэсь нырысетӥ съездзэс. Т. Борисов кужымзэ, визьзэ сётӥз на «Кенеш» журналэз кылдытонлы но. Улонысь кошкиз 4-тӥ инвожое (июне) 1943-тӥ арын Актюбинск лагерьын (Узбекистанысь Чимкент карын). == Чӧлсконъёс == Борисов Трофим (Трокай) Кузьмич (1891-1943) // Люди и судьбы. Биобиблиографический словарь востоковедов - жертв политического террора в советский период (1917-1991). Изд. подготовили Я. В. Васильков, М. Ю. Сорокина. СПб.: Петербургское Востоковедение, 2003. 496 с. (ӟ.)

Source: original
23 пӧсьтолэзь

23 пӧсьтолэзь - арлэн 204-тӥ нуналыз (205-тӥ нунал високосной арын) григорианской календарья. Выль арозь 161 нунал кыле. Али дыре юлиан календарьлэн 10-тӥ пӧсьтолэзезлы огкадь луэ. == Праздникъёс == Китъёслэн но дельфинъёслэн дунне нуналзы == Луэм учыръёс == 1148 - крестоносецъёс Дамасклы осадаез ӧдъязы. 1508 - испан флотоводец Педро Наварро Пеньон шормуӵез пиратъёслэсь мозмытӥз. 1793 - Герман музъем вылын нырысетӥез демократи кун быремын - Майнц республика. 1881 - Льежын кылдытэмын дуннеысь тужгес вужез спортивной федерация. 1901 - немец эмчи Роберт Кох вераз, бубонной чума нуллӥсьёс луо комакъёс шуыса. 1951 - Рокенкортын (Франция) усьтэмын НАТО-лэн штаб-квартираез. 1952 - Июль революция Египетын. 1974 - Грециын «сьӧд полковникъёслэн» диктатуразы сэрпалтэмын. 1980 - лэземын Союз-37 космической корабль, экипаженыз космосэ шонтӥз Азиысь нырысетӥез космонавт, Фам Туан Вьетнамысь. 1992 - Абхазилэн Вылӥ кенешез Грузилэсь независимость ялӥз. 1995 - шараямын Хейллэн - Бопплэн кометазы, тужгес яркытъёсыз пӧлысь одӥгез. == Вордскизы == 1792 - Пётр Вяземский, ӟуч кылбурчи, литература дунъясь, историк, кылысь кылэ берыктӥсь, публицист. 1826 - Александр Афанасьев, ӟуч писатель, фольклор люкась. 1910 - Пимен (зэмос нимыз Сергей Михайлович Извеков), Ӟуч православи черклэн патриархез (1971-1990). 1923 - Сергей Краснопёров, Пермь шаерысь но Удмуртиысь ожгар лётчик, Быдӟым Атыкай оже пыриськись, Совето Союзлэн Героез. 1963 - Иван Демидов, Россиысь телеведущой но продюсер. 1973 - Моника Левински, Америкаысь нылкышно, США-лэн президентэныз Билл Клинтонэн секс-скандалэз кичӧлтӥсь. 1976 Юдит Полгар, Венгриысь шахматэн шудӥсь. Александр Олешко, Россиысь актёр, кырӟась. 1982 - Пол Уэсли, Америкаысь тодмо артист но кинорежиссер. 1989 - Дэниел Рэдклифф, Великобританиысь актёр, Гарри Поттерлэсь рользэ шудӥсь. == Кулӥзы == 1645 - Михаил Фёдорович, Романовъёс выжыысь нырысетӥ ӟуч эксэй. 1875 - Исаак (Айзек) Меррит Зингер, Америкаысь изобретатель, вуриськон машиналэсь нимо-дано модельзэ кылдытӥсь. 1926 - Виктор Васнецов, ӟуч художник. 2006 - Андрей Разбаш, СССР-ысь но Россиысь продюсер, режиссёр. 2011 - Эми Уайнхаус, Великобританиысь кырӟась.

Source: original
7 гудырикошкон

7 гудырикошкон - арлэн 219-тӥ нуналыз (220-тӥ нунал високосной арын) григорианской календарья. Выль арозь 146 нунал кыле. Али дыре юлиан календарьлэн 25-тӥ пӧсьтолэзезлы огкадь луэ. == Луэм учыръёс == 1714 но 1720 - ӟуч флотлэн нырысетӥ бадӟым вормонъёсыз: Гангут ожмаськон но Гренгам дорын ожмаськон. 1840 - Англиын пиналъёсты уже муръё сузясьёсы интыялляны алэмын. 1907 - ӟуч физик Борис Розинг телевизионной суред поттонъя нырысетӥ системаез кылдытон сярысь патент басьтӥз. 1918 - Украин держава но Дон Республика кунгожъёссы сярысь тупанкыл гожтӥзы. 1941 - ожгар лётчик Виктор Талалихин нырысьсэ Быдӟым Атыкай ож вакытэ уйин омыр ожмаськонын таран кариз, Мусколы матэ тушмон бомбардировщикез уськытыса. 1944 - ужаны кутскиз нырысетӥез американ программируемой компьютер «Марк I». 1960 Кот-д’Ивуарлы Францилэсь независимость ялэмын. Фидель Кастро ялӥз вань американ предприятиосты Кубаын национализировать карон сярысь. 1983 - кутэмын КПСС-лэн ЦК-езлэн но СССР-ысь Министръёслэн Советсылэн постановленизы «Социалистической ужан дисциплинаез юнматон сярысь» 1997 - канадаос Аргентинаысь Чилие Андъёс пыр туж бадӟым газопроводэз лэсьтыны быдтӥзы. 1999 - боевикъёслэн Дагестанэ кужмысь пыронзы, Кыкетӥ чечен ожлэн кутскемез. 2008 - Лымшор Осетиын ож кутскиз. == Вордскизы == 1876 - Мата Хари, эктӥсь, куртизанка но шпион. 1947 - София Ротару, кырӟась, СССР-ысь калык артист. 1954 - Валерий Газзаев, Россиысь футболэн шудӥсь но футболъя тренер. 1955 Геннадий Кузнецов, удмурт кырӟась, Удмуртиысь калык артист. Владимир Сорокин, ӟуч писатель, Букер премилэн лауреатэз. 1960 - Дэвид Духовны, Америкаысь актёр. 1964 - Сергей Матвеев, удмурт кылбурчи но проза гожъясь. 1966 - Джимми Уэйлс, Википедиез кылдытӥсь, Викимедиа фондлэн президентэз. 1973 - Михаил Горшенёв, Россиысь кырӟась но «Король и Шут» группаез кылдытӥсь. 1975 - Шарлиз Терон, голливудысь актриса. 1978 - Юлия Чичерина, ӟуч кырӟась. == Кулӥзы == 1921 - Александр Блок, ӟуч кылбурчи. 1938 - Константин Станиславский, совето театрын ужась. 1947 - Антон Деникин, ӟуч военачальник, политик, тӧдьы движениен кивалтӥсьёслэн огзы. 1987 - Анатолий Папанов, совето актёр. 2005 - Михаил Евдокимов, Россиысь артист, сатирик, Алтай шаерлэн губернаторез.

Source: original
Иж кар думае депутатъёсты быръёнъёс (2015)

Иж кар думалэн куатетӥ созываз депутатъёсты быръёнъёс - удмурт шоркарын 2015-тӥ арын 13-тӥ куарусёнэ ортчем кар муниципал быръёнъёс. Партийной списокъёсъя быръемын вал 21 депутат 42 пӧлысь, эшшо 21 депутат потӥз одӥг мандатъем округъёсысь. Кар дума вить арлы быръемын вал. Быръёнъёсы пыриськизы укмыс партиос. ПАРНАС партилэн регистрациез палэнтэмын вал. == Быръёнъёсыз ялон == Быръёнъёс ялэмын вал 2015-тӥ арын 18-тӥ инвожое Иж кар думалэн 777-тӥ номеро решениеныз. === Одӥг мандатъем округъёсысь кандидатъёс === Одӥг мандатъем округъёсын баллотироваться кариськиз 122 кандидат, со лыдын 19 ассэ ачиз дэмлась кандидат. === Одӥг мандатъем округъёсын бырйиськон === Огъя йылпумъянъёс === Иж кар думалэн VI созывез быдэсак люкамын. Отчы бырйиськизы «Огъя Россиысь» 32 депутат, КПРФ-ысь 4 депутат, ЛДПР-ысь но Россилэн патриотъёсысьтыз быдэн 2 депутат, 2 ассэ ачиз дэмлась. Иж кар думалэн 6-тӥ созывезлэн депутатъёсызлы список Аухадеев Марат Габдулхаевич Бабин Антон Владимирович Балакин Денис Викторович Балобанов Ярослав Викторович Батов Андрей Александрович Бикбулатов Ильдар Ильшатович Бобылева Мария Геннадьевна Гайнуллин Рамиль Ильдарович Гарин Олег Владимирович Гарипов Алексей Владимирович Губаев Фарит Ильдусович Гуляев Владимир Михайлович Данилов Дмитрий Валентинович Журавлев Олег Геннадьевич Зиннатуллин Альфред Ахнафович Зиятдинов Марат Фанилевич Зюзин Андрей Николаевич Иванов Сергей Николаевич Котов Константин Юрьевич Кулишов Дмитрий Владимирович Лазарев Роман Николаевич Ломаев Борис Михайлович Майер Александр Владимирович Маляшов Александр Ильич Милостивенко Захар Сергеевич Молоков Михаил Алексеевич Наговицын Александр Иванович Никонов Дмитрий Владимирович Нужина Марина Леонидовна Попытаев Алексей Владимирович Санников Николай Вячеславович Сираев Наил Рафикович Стыценко Игорь Сергеевич Сурнин Дмитрий Николаевич Сурнин Сергей Евтеевич Тюрин Юрий Александрович Федорова Фания Марваретдиновна Чечин Кирилл Михайлович Чистяков Дмитрий Александрович Шишкин Сергей Николаевич Щукин Сергей Геннадьевич Юданов Дмитрий Алексеевич

Source: original
11 куартолэзь

11 куартолэзь - арлэн 131-тӥ нуналыз (132-тӥ нунал високосной арын) григорианской календарья. Выль арозь 234 нунал кыле. Али дыре юлиан календарьлэн 28-тӥ оштолэзезлы огкадь луэ. == Праздникъёс == удмуртъёс - Выль кисьтон. == Луэм учыръёс == 330 - Византийлы официально выль ним сётэмын - Константинополь. 868 - китай монах Ван Цзе нырысетӥзэ датаям печатлам документэз лэсьтӥз. 1858 - Миннесота луиз США-ысь 32-тӥ штат. 1867 - Лондонын Люксембург статус сярысь договор гожтэмын. 1873 - Большой театрын «Снегурочка» выжыкыл пуктэмын (крезьгурез П. И. Чайковскийлэн). 1916 - А. Эйнштейн относительность сярысь ас теоризэ калык азьын возьматӥз. 1937 - Уйпал ожгар флотилия Уйпал флотлы пӧрмытэмын вал. 1960 - Израильысь «Моссад» кутӥз Аргентинаын холокостлы кичӧлтӥсез А. Эйхманэз. 1997 - Deep Blue компьютер шахматэн вормиз дуннелэсь чемпионзэ Гарри Каспаровез. 2003 - Венаысь Искусствоослэн историзылэн музейысьтыз лушкамын Бенвенуто Челлинилэн «Сальераез». == Вордскизы == 1720 - Карл Фридрих Иероним фон Мюнхгаузен, немец барон, ӟуч службалэн ротмистрез но тодмо мадиськись, кинлэн нимыз нарицательной луиз. 1904 - Сальвадор Дали, Испаниысь суредась-сюрреалист. 1918 - Ричард Фейнман, Америкаысь физик-теоретик, Нобель премилэн лауреатэз (1965). 1919 - Константин Тарасов, Удмуртиысь Совето Союзлэн Героез, Совето-финн но Быдӟым Атыкай ожъёсы пыриськись. 1932 - Валентино Гаравани, Италиысь модельер. 1937 - Михаил Закамаркин, Удмуртиысь инженер-металлург. 1947 Василий Романов, удмурт суредась-график но дизайнер. Борис Севастьянов, Удмуртиысь инженер-механик, Ижысь техникая кун университетлэн профессорез. 1963 - Константин Меладзе, СССР-ысь но Украинаысь композитор, продюсер. 1985 - Владимир Семаков, удмурт биатлонист. == Кулӥзы == 1960 - Джон Рокфеллер-пичиез, Америкаысь нефтепромышленник, финансист, Дж. Д. Рокфеллерлэн пиез. 1968 - Владимир Фирекель, Россиысь сӥё-дано эмъясь. 1976 - Алвар Аалто, финн архитектор. 1977 - Виктор Маслов, СССР-ысь футболэн шудӥсь но тренер. 1981 - Боб Марли, Ямайкаысь регги-музыкант. 1990 - Венедикт Ерофеев, ӟуч гожъяськись. 2000 - Евгений Кунгурцев, Ижысь Совето Союзлэн кык пол героез.

Source: original
Кук шормуӵъёс

Кук шормуӵъёс (англ. Cook Islands) - Чус океанлэн лымшорпал люкетаз, Полинезиын интыяськем архипелаг но Выль Зеландиен эрико ассоциацие пырись ас кожаз валтӥсь кун. Солэн бускельёсыз - Кирибати, Француз Полинезия, Ниуэ, Американ Самоа но Токелау. Территориезлэн быдӟалаез - 236,7 км². Кук шормуӵъёсын 17 сюрслэсь ятыр адямиос уло. Шоркарез луэ Аваруа кар. == Статуссы == Кук шормуӵъёс де-юре Выль Зеландилэн люкетэныз лыдъясько ке но, трос кунъёс соосын дипломати кусыпъёсты тупатӥзы.

Source: original